Diari Oficial de la Generalitat Valenciana


Sumari del DOGV 5283, del 19-06-2006 (2006/6441)

RESOLUCIÓ de 26 d'abril de 2006, del Servici Territorial d'Energia, relativa a l'autorització administrativa i l'aprovació de projecte d'instal·lació de gas natural. Expedient CBREDE/2005/18/46.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5283

Data del DOGV
:   19-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6441


Data del document
:   26-04-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada
    * gas

RESOLUCIÓ de 26 d'abril de 2006, del Servici Territorial d'Energia, relativa a l'autorització administrativa i l'aprovació de projecte d'instal·lació de gas natural. Expedient CBREDE/2005/18/46. [2006/6441]  
Vista la sol·licitud presentada el 13 de maig de 2005, per Gas Natural Cegas, SA, junt amb el projecte de xarxa de distribució de gas natural en el municipi de Genovés, perquè li siga atorgada l'autorització administrativa per a la distribució de gas natural en el nucli urbà de Genovés i s'aprove el referit projecte d'execució.  
Efectuats els tràmits establits en el títol IV, capítol II del Reial Decret 1434/2002, de 27 de desembre, BOE de 31.12.2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Este Servici Territorial resol:  
Primer. Atorgar al peticionari autorització administrativa de la instal·lació de distribució de gas natural que s'indica:  
Expedient: CBREDE/2005/18/46  
Peticionari: Gas Natural Cegas, SA.  
Emplaçament/zona geogràfica: nucli urbà de Genovés.   
Punt de connexió: vàlvula d'eixida de l'ERM de Gas Natural SDG, SA, situada al començament del carrer Travessia del Calvari.   
Pla d'expansió:  
Fase I.   
Que cal construir entre el primer i segon any després de l'obtenció de la present autorització. El traçat queda reflectit totalment en el plànol 082-EW 9.1 Rev.00, i destacat per mitjà d'una àrea gràfica ratllada de color taronja.  
L'àrea dibuixada reflectix la zona sud-est de la població afectada pel traçat, i està delimitada pels carrers Jaume I, del Calvari, Calvo Sotelo i té com un dels seus vèrtexs el punt d'entrega de Gas Natural SDG, situat en el carrer Travessia del Calvari, el qual delimita també la fase I.  
Característiques del traçat de la fase I es resumixen en una xarxa de:  
. 635 m polietilé PE100 sdr 17,6 i (200 mm.  
. 740 m polietilé PE100 sdr 17,6 i Æ160 mm.  
. 539 m polietilé PE100 sdr 17,6 i Æ110 mm.  
. 1.043 m polietilé PE100 sdr 17,6 i (90 mm.  
Fase II.   
Que cal construir entre el segon i quart any després de l'obtenció de les autoritzacions. Esta segona fase està dibuixada en traç continu en el plànol 099-PB 5.1 Rev.00 i destacada per mitjà d'una àrea gràfica ratllada de color verd.  
L'àrea ressaltada mostra l'afecció del traçat a la zona nord de la població, el seu perímetre ho delimiten principalment el carrer José Antonio, el carrer Jaume I i el carrer Calvo Sotelo. Esta última fase acaba de proveir la totalitat de la població.  
Les característiques del traçat de la fase II es resumixen en una xarxa de:  
. 554 m polietilé PE100 sdr 17,6 i Æ160 mm.  
. 819 m polietilé PE100 sdr 17,6 i (110 mm.  
. 1.569 m polietilé PE100 sdr 17,6 i (90 mm.  
Pressupost del projecte aprovat: 262.269,54 euros  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que consten a continuació:  
I. El titular d'esta constituirà en el termini d'un mes, a partir de la data de la notificació de la present resolució una garantia per valor de 5.245,39 euros, import del dos per cent del pressupost de la instal·lació que consta en l'expedient de sol·licitud, a presentar en el Servici Territorial d'Energia de València, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública  
La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
II. El titular complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
III. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
IV. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
V. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
VI. La present autorització s'atorga sense perjuí de tercers i deixant fora de perill els drets particulars.  
VII. Serà causa de revocació de la present autorització administrativa l'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
VIII. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
Segon. Aprovar el projecte d'execució de la instal·lació i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i s'autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades dins dels terminis indicats en el pla d'expansió, comptadors a partir del dia següent de la recepció d'esta resolució.  
4. El titular informarà de l'acabament de les obres per mitjà de la presentació de la sol·licitud d'acta de posada en servici, en els termes establits en l'article 85 del Reial Decret 1434/2002 i l'article 9 del Reglament de Xarxes i Connexions de Combustibles Gasosos.  
L'administració deixarà sense efecte la present resolució en el moment en què observe l'incompliment de les condicions que s'hi imposen.  
Contra esta resolució, que no posa fi a la via administrativa, es pot interposar recurs d'alçada davant de la Direcció General d'Energia de la Conselleria d'Infraestructures i Transport (C/ Colom, 1, 46793 València), en el termini d'un mes, comptador a partir del dia següent a aquell en què tinga lloc la notificació de la present, de conformitat amb el que disposen els article 114 i 115 de la Llei 4/1999 de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 d'abril de 2006.. El cap del Servici Territorial d'Energia: Enrique Climent Sirvent.